मेलबर्न. प्रेग्नेंसी के दौरान ब्लड प्रेशर (बीपी) को कंट्रोल रखना एक चुनौती होती है। इसके बढ़ने से प्री-मेच्योर डिलीवरी हो सकती है। ऑस्ट्रेलिया के वैज्ञानिकों ने इसका इलाज ढूंढ लिया है। डायबिटीज लिए इस्तेमाल होने वाली मेटफॉर्मिन बीपी पर कंट्रोल करने में कारगर होगी।
क्या कहते हैं वैज्ञानिक?
- मर्सी लेडी हॉस्पिटल और मेलबर्न यूनिवर्सिटी के वैज्ञानिक लंबे समय से इस पर काम कर रहे थे।
- स्पेशियलिस्ट्स का कहना है कि जल्द ही इसके क्लीनिकल ट्रायल भी शुरू कर दिए जाएंगे।
- रिसर्च टीम लीड कर रहे स्टीफन टांग कहते हैं "अभी तक प्री-एक्लेम्पसीया के लिए कोई दवा नहीं थी, जबकि यह स्थिति प्रेग्नेंसी के 20 सप्ताह बाद तीन से आठ परसेंट महिलाओं में होती ही है।"
- मेटफॉर्मिन दवा बहुत महंगी नहीं है इसलिए हर कोई आसानी से ले सकेगा।
कैसे बढ़ता है प्रेग्नेंट महिला में बीपी?
- प्रेग्नेंसी में हाई बीपी को प्री-एक्लेम्पसीया कहा जाता है। दुनियाभर में हर साल 60 हजार प्रेग्नेंट महिलाओं और इतने ही बच्चों की मौत इसी वजह से होती है।
- इसकी वजह प्लेसेंटा के खून में हानिकारक मॉलिक्यूल मिल जाते हैं, जो ब्लड वेसल्स को खराब कर देते हैं। इस वजह से ब्लड प्रेशर बढ़ जाता है। जिससे लिवर, किडनी, ब्रेन और फेफड़ों को भी खतरा हो सकता है। महिला की मौत हो सकती है।
- प्रीमेच्योर डिलेवरी भी इसी से होती है।
- हाल ही में यह रिसर्च अमेरिका के एक जर्नल में प्रकाशित हुई है।
ये हैं बीमारी के सिम्पटम्स?
> गर्भवती का बीपी 140/90 mmHg से अधिक होना।
> यूरिन में 0.3 ग्राम प्रोटीन से ज्यादा मात्रा।
> ब्लड क्लॉटिंग और प्लेटलेट्स में कमी।
> जेनेटिक या किसी बीमारी से भी हो सकती है।
> 20 से 35 साल तक की महिलाओं में ज्यादा संभावना।
दोनों पर पड़ता है असर
- प्रेग्नेंसी के दौरान हाई ब्लड प्रेशर का मां और बच्चे दोनों पर असर पड़ता है।
- दोनों को एनीमिया होने का भी खतरा भी रहता है।
- बच्चा विकलांग और दिमागी रूप से कमजोर भी हो सकता है।
- महिला को सिरदर्द, पेट में दर्द, देखने में दिक्कत, हाथ या पैर में सूजन, वीकनेस आदि भी हो सकती है।
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva mag_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva